पाएं अपने शहर की ताज़ा ख़बरें और फ्री ई-पेपरडाउनलोड करें
नगर सहित ग्रामीण क्षेत्र में स्वास्थ्य विभाग सर्दी-खांसी और बुखार के मरीजों को खोज रहा है। थर्मल स्क्रीनिंग कर लोगों को कोरोना संक्रमण से बचाव की समझाइश दी जा रही है। शनिवार को भगतसिंह वार्ड में एएनएम लक्ष्मी पवार, आंगनबाड़ी कार्यकर्ता इंदिरा तिवारी और आशा गीता पवार ने भ्रमण कर सर्दी, खांसी, बुखार, हाथ-पैर दर्द के मरीजों का सर्वे कर थर्मल स्क्रीनिंग की।
इसके साथ ऑक्सीजन लेवल की भी जांच की। कोरोना पॉजिटिव और होम क्वारेंटाइन में रहने वालों को घरों से बाहर नहीं निकलने की समझाइश भी दी। वार्ड में जिन लोगों ने वैक्सीन नहीं लगाई, उन्हें वैक्सीन लगाने के लिए प्रेरित किया। इसके साथ कोरोना से बचने के लिए मास्क और सोशल डिस्टेंस की समझाइश दी।
कोरोना के लक्षण होने पर सूचना देने को कहा। जिससे टीम आकर सैंपल ले सके। बीएमओ डॉ. पल्लव अमृतफले ने बताया नगर के साथ गांवों में भी लगातार सर्वे कार्य किया जा रहा है। गांवों में जाकर संदिग्धों का सैंपल भी लिया जा रहा है। पॉजिटिव रिपोर्ट आने पर होम आइसोलेट करने के साथ दवाइयां उपलब्ध कराई जा रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn